Beaufortsee - Wikipedia
Arktiese lente oor die Beaufortsee
Kaart van die Beaufortsee
Koördinate: 72°N 137°W﻿ / ﻿72°N 137°W﻿ / 72; -137Koördinate: 72°N 137°W﻿ / ﻿72°N 137°W﻿ / 72; -137
Oppervlakte: 476 000 km² (184 000 myl²)
Gemiddelde diepte: 1 004 m (3 239 vt)
Maksimum diepte: 4 682 m (15 360 vt)
Volume: 22 000 km³
Eiland/e: Kanadese Arktiese Argipel
Nasa-Satellietbeeld van die Beaufortsee in die lente
Ligging van die Beaufortsee
Die Beaufortsee (Engels: Beaufort Sea, Frans: Mer de Beaufort) is 'n see van die Arktiese Oseaan in Noord-Amerika tussen Kaap Barrow in die weste, die Kanadese Arktiese Argipel in die ooste en die vasteland van Alaska (Verenigde State) en Yukon (Kanada) in die suide. Die Beaufortsee grens aan die Tsjoekotkasee in die weste, die Arktiese Oseaan in die noorde en die Kanadese Arktiese Argipel in die ooste. Die see het 'n oppervlakte van sowat 476 000 km² en 'n gemiddelde diepte van 1 004 m. Die see is genoem ná die Ierse hidrograaf Francis Beaufort.
Die belangrikste rivier wat in die Beaufortsee uitmond is die Mackenzierivier. Die Beaufortsee grens in die suidooste aan die Golf van Amundsen en maak deel uit van die bekende Noordwestelike Deurvaart tussen die Atlantiese en die Stille Oseaan. Die see is feitlik die hele jaar gevries. 'n Klein deel van die Beaufortsee langs die gemeenskaplike grens is tussen Kanada en die Verenigde State omstrede.
↑ (en) “Beaufort Sea”. Encyclopædia Britannica. URL besoek op 23 Maart 2018.
Wikimedia Commons het meer media in die kategorie Beaufortsee.
Ontsluit van "https://af.wikipedia.org/w/index.php?title=Beaufortsee&oldid=1893794"